ลักษณะร้าน + บรรยากาศ 
ร้าน ก๋วยเตียวเนื้อวัวน้ำใส เป็นร้านก๋วยเตี๋ยวที่ผมเคยรีวิวไปแล้วรอบหนึ่ง และวันก่อนผมนึกอยากกินร้านนี้อีกซักรอบเลยตามไปชิมเลยครับ
บรรยากาศร้านก็ยังเป็นแบบเดิม คึกคักและคนเยอะ ร้านจะเปิดหลัง 6 โมง(แล้วแต่วัน) และในวันนี้ราคาได้ถูกปรับขึ้นอีก 5 บาทแล้วนะครับ

ที่ตั้งร้าน
แผงลอยตรงข้าม รร.สีตบุตรบำรุง ถนนจรัสเมือง (ขายเฉพาะตอนกลางคืน) 

เมนูเด่นและราคาโดยประมาณ
เมนูเด่นของร้านก็จะเป็นเมนูก๋วยเตี๋ยวลูกชิ้นเนื้อ+เนื้อเปื่อย
ราคาต่อชามเริ่มที่ชามละ 40 บาท

เมนูเด็ดที่กินวันนี้
วันนี้ผมกินเมนู เส้นหมี่น้ำชิ้นเปื่อย ในวันนี้ผมก็รอก๋วยเตี๋ยวนานเหมือนเคย วันนี้รอเป็น ชม.เลยเพราะคนมารอกินเยอะมากๆ พอได้มาอยู่ตรงหน้าแล้วรู้สึกคุ้มค่ากับการรอมาก เพราะมันเยอะมากๆ
เริ่มด้วยน้ำซุปที่มีรสหวานมันหอมกระเทียมอ่อนๆ กินแบบไม่ต้องปรุงก็ยังได้ ตัวเนื้อเปื่อยที่มีความนุ่มลิ้นกินแล้วได้รสเนื้อเน้นๆ และตัวลูกชิ้นขนาดใหญ่เด้งอร่อย ได้รสเนื้อเคี้ยวเพลินๆ

สรุปโดยรวม (เต็ม 10)
ให้ 8 คะแนนครับ รสชาติโดยรวมๆแล้วอร่อยได้อย่างลงตัว แต่ติดที่ว่าร้านนี้ขายดีและคนเยอะมาก จึงไม่เหมาะกับคนที่ไม่ค่อยมีเวลาครับ

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
New Kung พาชิม >> Review at  14 / 12 / 56

อย่าลืมมากด Like Fanpage เป็นกำลังใจให้ผมและติดตามข่าวสารได้ที่ http://www.facebook.com/NewKungPaChim
ขอบคุณมากครับ ^^
